# data[].attributes.body
la regiòn con una cultura rica

# data[].attributes.body
una de las leyendas mas sobresalientes de puno es el de "manco capac y mama ocllo"

# data[].attributes.attachment_link.title
Música de Puno y el Lago: 17. Sikuris de la Isla del Sol Yumani - Recuerdos Isla del Sol

# data[].attributes.body
Intina phaxina uñst’atapa (cuento en aymara)
Nayra pachanakaxa ch’amakakïriwa pIrqasa pampasa sampxiwa; janiwa intisa phaxsisa utjkirïtaynati. Ukana maya taykaxa pani yuqa uywasirïtayna. Jupasti wajchakiwa sarnaqarakirïtayna. Ukhampachasa, pani yuqapa layku wali ch’amasirïtayna. Jupana ch’amapa pisïxipana, maya uruxa yuqanakaparuwa qullu tuqi khitatayna. “Ch’uqi satañataki qhullt’anipxma, wawanaka” sasawa, walja ququni kuna, jupanakaru khitatayna. Waynanakasti wali k’uchiwa qullu tuqi, uysusa ayt’atkama, sarapxirïtayna. Niya puruma yapuru purkasasti, janiwa qhulliña amtxapxirïtaynati. Ququ manq’añarukiwa atipasipkirïtayna. Ukathsa aliqakiwa jararankhjama winkusipkirïtayna. Niya jayp’üxipanxa, kutinxapxarakitaynawa. Ukatha utaru purisasti “qhullinipxthwa, taykali, wali qaritawa jutapxtha” sasawa taykaparu k’arisipxirïtayna. Taykapasti “chiqaxaya qhullinipxchi” sasawa wali k’uchi yuqanakapataki k’ataki manq’a phaykatirïtayna. 6 7 Kuna pachati sataña phaxsi purinxchi ukjasti, wali suma chuymampiwa taykaxa pani yuqaparu sataña ch’uqi apt’ata khitirïtayna, “satt’anipxmaya qhullita yapuru” sasa. Jupanakasti ch’uqi q’iptata wasitatha qullu tuqi sarasipkakirïtaynawa. Uka urusti, janipuniwa maynïrisa ch’uqi sataña amuykänati. Antisasa, uka jatha ch’uqitha wajaki wajantasikirïtayna. Ukhamakiwa, jayp’urjaxa, uta tuqiru kutinxapxarakirïtayna. Llamayu urasasti “ch’uqisti achuqapunchixalla, mä juk’allaksa llamayt’asinija” sasawa taykaxa ch’uqi yapu katuya saratayna. Maya yaputhsa maya yaputhsa alismukutawa uñjasirïtayna. Jupaxa “akayricha yuqanakajana satatapa yapujaxa, ukaya, khayayricha” sasawa may-maya chiqana thaqasirïtayna. Janipuniwa jikxatkataynati. “Uka jayra yuqanakamasti janiwa maya suksa satkiti; wajakï wajantasipki sataña urusa” sasawa mayni jaqixa llakita taykaru yatiyxatayna.Ukhamayipana, wali llakitawa jupaxa utaparu kutinxirïtayna. Maya utaru purisasti, janiwa kunatha manq’a phayxansa atipkirïtaynati. “Janchijakxalla 6 7 8 9 yuqanakajataki phaychixa” sasakiwa, t’usunakapa kharirasisina, manq’a phukuru wallaqiyatayna. Askipacha qhatitäxipansti “manqapxma, wawanaka” sasawa yuqanakaparu manq’ayatayna. Jupanakasti “akja sumastí” sasawa aycha kaltu manq’antxapxatayna. Janipuniwa inasa amuyapkirïtaynati taykapana janchipätapathxa. ”Jichhaxa, khusaraksa manq’antxapxistaxá, jayra yuqanaka” sasawa jupanakaru wilarara ampara t’usupsa lankhu charapsa uñachayatayna. Jayra waynanakasti, wali mulljasipxatayna, “jichhasti kamacht’arakiñäni, taykasaraksa manq’antxataytanxá, jina, jina” sasawa alaxa pacha tuqiru, atipa atipa, t’ijsupxirïtayna. Ukathsti, sullkawa nayraqata alaxa pacharu purirïtayna; jupasti qhillampiwa willjanitayna jilaparuxa. Uka urutha intisa phaxsisa uñstxatayna. Sullkayrixa nayraqata alaxa pacharu purisina intiruwa tukurïtayna, jilïriraki qhillampi ch’amakt’ayataxa, jayphu uñjasisina, phaxsirukiwa tukxatayna.

# data[].attributes.attachment_link.keywords[]
Boats and boating--Equipment and supplies

# data[].attributes.body
isla de los urus-Puno